# Baquíade

### De Viquipèdia

Baquíades fou un clan heracleida derivat de Bacchis, rei de Corint del 926 aC al 891 aC i que va governar aquesta ciutat fins l'abolició de la monarquia (vers 748 aC) i després encara al front de la oligarquia fins a la seva deposició per Cípsel el 657 aC.

Diodor de Sicília fa a Bacchis descendent de Aletes que va enderrocar el 1074 aC a la dinastia dels sisífades, però per Pausànies, Bacchis fou el fundador de la dinastia heracleida que va substituir a una anterior dinastia també heracleida.

Els baquíades com a reis foren enderrocats el 748 aC quan Telestes fou assassinat pels membres de la dinastia Arieos i Perantes. Segons Diòdor abans de l'establiment de fet de la oligarquia encara hi va haver el regnat d'un any de Autòmenes.

Es va establir una oligarquia famíliar en la que els membres del clan es repartien entre ells els càrrecs, i en aquest període es va estendre el comerç per la Mediterrània, i es van fundar colònies (com Siracusa i Còrcira principalment).

Finalment foren deposats per el poble encapçalat per Cípsel, amb el suport de les classes baixes i la major part dels seus membres enviats a l'exili. Un baquíade, Fàlios, encara va governar Epidamnos el 627 aC.

Membre de la família baquíade fou el legislador tebà, Filolau (vers 728 aC) i el poeta Èumel. Els reis dels lincestis deien ser descendents dels baquíades.

Obtingut de "http://ca.wikipedia.org../../../b/a/q/Baqu%C3%ADade.html"

Categoria: Governants de l'Antiga Grècia

##### Views

- Article
- Discussió
- Revisió actual

##### Cerca